pythainlp/thai-wiki-dataset-v3 huggingface dataset:
ไพจิต ศรีวรขาน

นายไพจิต ศรีวรขาน เป็นอดีตสมาชิกสภาผู้แทนราษฎร จังหวัดนครพนม สังกัดพรรคเพื่อไทย รองหัวหน้าพรรคเพื่อไทย เป็นแกนนำกลุ่มอีสานพัฒนา และเป็นอดีตประธานคณะกรรมาธิการกิจการสภาผู้แทนราษฎร สภาผู้แทนราษฎรไทย ชุดที่ 24 และเป็นประธานคณะกรรมาธิการการปกครองในสภาผู้แทนราษฎรไทย ชุดที่ 25
== ประวัติ ==
ไพจิต ศรีวรขาน เกิดเมื่อวันที่ 17 พฤษภาคม พ.ศ. 2490 เป็นบุตรของนายอุย กับนางผาง ศรีวรขาน เกิดที่อำเภอธาตุพนม จังหวัดนครพนม สมรสกับนางสุจินดา ศรีวรขาน (สกุลเดิม แสนคำ)
นายไพจิต สำเร็จการศึกษาชั้นประกาศนียบัตรการศึกษา (ป.กศ.) จากโรงเรียนฝึกหัดครูสกลนคร ระดับปริญญาตรี สาขาประวัติศาสตร์ จากมหาวิทยาลัยศรีนครินทรวิโรฒ วิทยาเขตมหาสารคาม และนิติศาสตรบัณฑิต จากมหาวิทยาลัยสุโขทัยธรรมาธิราช และระดับปริญญาโท สาขาการบริหารการศึกษา จากมหาวิทยาลัยมหาสารคาม
== การทำงาน ==
ไพจิต ศรีวรขาน เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดนครพนม ในการเลือกตั้ง พ.ศ. 2531 และได้รับเลือกตั้งในการเลือกตั้งเรื่อยมา พ.ศ. 2535/1 พ.ศ. 2535/2 พ.ศ. 2538 พ.ศ. 2539 พ.ศ. 2548 พ.ศ. 2550 และ พ.ศ. 2554 ได้รับแต่งตั้งเป็นผู้ช่วยเลขานุการรัฐมนตรีช่วยว่าการกระทรวงคมนาคม เป็นเลขานุการรัฐมนตรีว่าการกระทรวงศึกษาธิการ และในสภาผู้แทนราษฎร ชุดที่ 24 ได้รับตำแหน่งประธานคณะกรรมาธิการกิจการสภาผู้แทนราษฎร
บทบาทในพรรคการเมือง นายไพจิต เคยดำรงตำแหน่งรองเลขาธิการพรรคความหวังใหม่ และเป็นแกนนำกลุ่มอีสานพัฒนา มีบทบาทสำคัญร่วมกับ ศักดา คงเพชร และ ปรีชา เร่งสมบูรณ์สุข ในการเปิดเผยเรื่องอำนาจของแก๊งออฟโฟร์ ซึ่งประกอบด้วย เนวิน ชิดชอบ สุรพงษ์ สืบวงศ์ลี สมัคร สุนทรเวช และธีรพล นพรัมภา
== เครื่องราชอิสริยาภรณ์ ==
== อ้างอิง ==
บุคคลจากอำเภอธาตุพนม
นักการเมืองไทย
สมาชิกสภาผู้แทนราษฎรจังหวัดนครพนม
พรรคราษฎร (พ.ศ. 2529)
พรรคความหวังใหม่
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
บุคคลจากมหาวิทยาลัยราชภัฏสกลนคร
บุคคลจากคณะมนุษยศาสตร์และสังคมศาสตร์ มหาวิทยาลัยมหาสารคาม
บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
หมูหย็อง

หมูหย็อง (มักสะกดผิดว่า หมูหยอง) เป็นของกินทำด้วยหมูเนื้อแดงปรุงรส ต้มเคี่ยวให้เปื่อยจนงวด นำไปผัดจนแห้ง ขยี้ให้เป็นฝอย มักใช้รับประทานด้วยอาหารอื่น เช่น โรยข้าวต้มหรือโจ๊ก หรือเป็นเครื่องปรุงอาหารอื่น เช่น เป็นไส้ซาลาเปาหรือเป็นหน้าข้าวตัง
หมูหย็องกำเนิดในมณฑลฝูเจี้ยน สาธารณรัฐประชาชนจีน  และพบเห็นบ่อยในอาหารของชนชาตินี้
ผู้ไม่ชอบใจรับประทานสุกร เปลี่ยนไปใช้เนื้อสัตว์อื่นหย็องแทนก็มี เช่น ชาวมุสลิมนิยมรับประทานไก่หรือเนื้อหย็อง โดยเฉพาะในหน้าเราะมะฎอนและฮารีรายออีดุลฟิฏริ และจีนบางพวกนิยมปลาหย็อง
จีนเรียกหมูหย็องว่า "โร่วซง"  และปลาหย็องว่า "ยฺหวีซง"  ส่วนอังกฤษเรียกหมูหย็องว่า "meat wool", "meat floss", "pork floss", หรือ "pork sung"
== อ้างอิง ==
อาหารจากเนื้อหมู
อาหารกัมพูชา
อาหารจีน
อาหารไต้หวัน
อาหารไทย
อาหารมาเก๊า
อาหารมาเลเซีย
อาหารเวียดนาม
อาหารสิงคโปร์
อาหารอินโดนีเซีย
อาหารฮ่องกง
มาร์เวลพินบอล

มาร์เวลพินบอล (Marvel Pinball) เป็นวิดีโอเกมพินบอล ที่ได้รับการพัฒนาโดยเซ็นสตูดิโอ เกมนี้มีโต๊ะพินบอลรูปแบบมาร์เวลคอมิกส์ โดยสามารถเล่นได้ในระบบเพลย์สเตชัน 3 กับเพลย์สเตชันเน็ตเวิร์ก และสามารถดาวน์โหลดรายการได้สำหรับ พินบอลเอฟเอ็กซ์ 2 ในระบบเอ็กซ์บ็อกซ์ 360 และ เอ็กซ์บ็อกซ์ไลฟ์อาเขต เกมนี้เป็นเกมพินบอลอันดับสองสำหรับระบบเพลย์สเตชัน 3 ภายหลังจากที่ประสบความสำเร็จจากเกม เซ็นพินบอล เกมได้รับการเปิดตัว ณ วันที่ 8 ธันวาคม ค.ศ. 2010 สำหรับระบบเอ็กซ์บ็อกซ์ 360 และ 14 ธันวาคม ค.ศ. 2010 สำหรับระบบเพลย์สเตชัน 3
== รูปแบบการเล่น ==
== การตอบรับ ==
มาร์เวลพินบอล ได้รับการตอบรับในเชิงบวกจากคณะนักวิจารณ์ ปัจจุบันได้รับคะแนนรวมอยู่ที่ค่า 88.08% จากเว็บไซต์เกมแรงกิงส์ ในระบบเอ็กซ์บ็อกซ์ 360 และ 84.57% สำหรับระบบเพลย์สเตชัน 3  ด้วยผลคะแนนที่คล้ายกันจากเว็บไซต์เมต้าคริทิค โดยในระบบเอ็กซ์บ็อกซ์ 360 ได้รับค่าเฉลี่ยที่ 87/100 คะแนน และในเวอร์ชันเพลย์สเตชัน 3 ได้รับค่าเฉลี่ยที่ 86/100 คะแนน เกมนี้มียอดจำหน่ายในช่วงปลายเดือนของการเปิดตัวที่กว่า 47,000 ชุดในระบบเอ็กซ์บ็อกซ์ 360 และ 19,000 ชุดในระบบเพลย์สเตชัน 3 
ริชาร์ด บาสเซ็ท จากเว็บไซต์ทีมเอ็กซ์บ็อกซ์ ให้คะแนน มาร์เวลพินบอล ที่ 9.5/10 คะแนน โดยระบุถึงเวอร์ชันเอ็กซ์บ็อกซ์ไลฟ์ว่า โต๊ะมีการเพิ่มลูกเล่นชั้นยอดนอกเหนือจากเกมที่น่าหวาดเสียว นักวิจารณ์จากเอ็มเอส เอ็กซ์บ็อกซ์เวิลด์ ยังให้คะแนนสำหรับเวอร์ชันเอ็กซ์บ็อกซ์ไลฟ์ที่ 9.5/10 คะแนน โดยกล่าวว่า มาร์เวลพินบอล มีชุดโต๊ะติดตั้งมากมาย ตามที่เกมพินบอลเอฟเอ็กซ์ 2 ได้เสนอและมอบบางสิ่งสำหรับคอการ์ตูนและพินบอล โรเบิร์ต เวิร์คแมน จากเกมโซน ให้คะแนนเกมนี้ที่ 8.5/10 คะแนน โดยกล่าวว่าเพียงแต่ต้องซื้อเกมนี้เท่านั้น
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2553
เกมไมโครซอฟท์
วิดีโอเกมพินบอล
วิดีโอเกมที่พัฒนาขึ้นในประเทศฮังการี
เกมสำหรับเพลย์สเตชัน 3
เกมสำหรับแอนดรอยด์
เกมสำหรับไอโอเอส
เกิดมาเป็นเจ้าพ่อ

เกิดมาเป็นเจ้าพ่อ (จีนตัวเต็ม: 勝者為王, จีนตัวย่อ: 胜者为王, Born to be King) ภาพยนตร์สัญชาติฮ่องกง นำแสดงโดย เจิ้ง อี้เจี้ยน, เฉิน เสี่ยวชุน, ซอนนี่ ชิบะ, ซูฉี, เหอ ยุ่นตง, ว่าน จือเหลียง, อู๋ จินหยู กำกับการแสดงโดย แอนดริว เลา
==เนื้อเรื่อง==
ไก่ป่า (เฉิน เสี่ยวชุน) ลูกน้องคนสนิทของ เฉิน ห้าวหนาน (เจิ้ง อี้เจี้ยน) ของแก๊งค์หงเซิน  มาเฟียของฮ่องกง กำลังจะเป็นลูกเขยของ คุซาการิ (ซอนนี่ ชิบะ) หัวหน้าแก๊งค์ยามาโต้ของญี่ปุ่น  ขณะเดียวกันนั้นทางฝั่งไต้หวันทางแก๊งค์ 3 สหาย ก็เกิดความขัดแย้งกันเมื่อสมาชิกเกิดความเห็นแตกแยกกันว่าจะสยบยอมต่อรัฐบาลชุดใหม่ที่กำลังจะมี เฉิน สุยเปี่ยน ขึ้นเป็นประธานาธิบดีดีหรือไม่ เสี่ยหลุย หรือ หลุย ฟุกวาน (เหอ ยุ่นตง) ลูกชายหัวหน้าแก๊งค์เพิ่งเรียนจบจากสหรัฐอเมริกา เข้ามามีอิทธิพลในแก๊งค์แทนบิดาที่จากไป  ขณะเดียวกัน อาเฉิง (ว่าน จือเหลียง) หัวหน้าแก๊งค์หงเซินก็กำลังจะวางมือ โดยหันไปใช้ชีวิตเรียบง่ายที่ประเทศไทย และถ่ายโอนอำนาจให้แก่ เฉิน ห้าวหนาน ดังนั้น หลุย ฟุกวานจึงวางแผนกำจัดอิทธิพลของบรรดาแก๊งค์ต่าง ๆ ให้ราบคาบ ด้วยการส่ง อากิระ (จาง เหยาหยาง) ลูกน้องคนสนิทไปเก็บสมาชิกคนสำคัญของแก๊งค์ต่าง ๆ เพื่อให้เข้าใจผิดว่า ไก่ป่า เป็นผู้บงการ
==เบื้องหลัง==
Born to be King นับเป็นภาพยนตร์ชุดในภาพยนตร์ซีรีส์ชุด Young and Dangerous หรือในชื่อภาษาไทยว่า กู๋หว่าไจ๋ ในเรื่องนี้นับเป็นภาคที่ 6 ดังนั้นจึงมีอีกชื่อหนึ่งว่า  Young and Dangerous 6
โดยใช้ทีมงาน ผู้กำกับฯ และนักแสดงส่วนใหญ่จาก The Strom Riders หรือ ฟงอวิ๋น ขี่พายุทะลุฟ้า ที่เคยประสบความสำเร็จมาก่อนในปี ค.ศ. 1998 เป็นส่วนใหญ่
==อ้างอิง==
==แหล่งข้อมูลอื่น==
จาก IMDb]
ภาพยนตร์ฮ่องกง
ภาพยนตร์ซีรีส์
ภาพยนตร์ที่ออกฉายในปี พ.ศ. 2543
ภาพยนตร์ที่กำกับโดย แอนดริว เลา
อารยะ ชุมดวง

นายอารยะ ชุมดวง อดีตเลขาธิการพรรคมวลชน อดีตสมาชิกสภาผู้แทนราษฎรจังหวัดสุโขทัย ได้รับการเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคปวงชนชาวไทย
== ประวัติ ==
อารยะ ชุมดวง เกิดเมื่อวันที่ 21 ตุลาคม พ.ศ. 2498 เป็นบุตรคนสุดท้องของบุญธรรม ชุมดวง อดีต ส.ส.สุโขทัย กับนางวิเวียน ชุมดวง สำเร็จการศึกษา สาขาการปกครอง จากวิทยาลัยเคอร์รี่ สหรัฐอเมริกา สมรสกับนางวาสนา ชุมดวง
== การทำงาน ==
อารยะ ชุมดวง ได้รับเลือกตั้งเป็นสมาชิกสภาผู้แทนราษฎรจังหวัดสุโขทัย ครั้งแรกในการเลือกตั้ง พ.ศ. 2526 สังกัดพรรคปวงชนชาวไทย สมัยที่สอง ในปี พ.ศ. 2529 สังกัดพรรคสหประชาธิปไตย สมัยที่สาม ในปี พ.ศ. 2535/2 และสมัยที่สี่ พ.ศ. 2539 สังกัดพรรคมวลชน อารยะ ชุมดวง เคยเป็นเลขาธิการพรรคมวลชน ในช่วงที่มีร้อยตำรวจเอกเฉลิม อยู่บำรุง เป็นหัวหน้าพรรค และเป็น 1 ใน 2 ส.ส.ของพรรคมวลชน ในการเลือกตั้ง พ.ศ. 2539 ต่อมาได้ย้ายมาสังกัดพรรคชาติไทย และพรรคชาติไทยพัฒนา และได้รับเลือกตั้งเป็นสมัยที่ 5 ในการเลือกตั้ง พ.ศ. 2550
ในการเลือกตั้ง พ.ศ. 2554 นายอารยะ ได้ลงสมัครในเขตเลือกตั้งที่ 4 จังหวัดสุโขทัย แต่ไม่ได้รับเลือกตั้ง
ในการเลือกตั้ง พ.ศ. 2562 นายอารยะ ไม่ได้ลงสมัครรับเลือกตั้ง แต่ให้การสนับสนุนผู้สมัครของพรรคเพื่อไทย
ต่อมาในเดือนกุมภาพันธ์ พ.ศ. 2566 เขาได้เข้าร่วมงานกับพรรคประชาธิปัตย์ พร้อมเสนอตัวลงสมัครรับเลือกตั้ง ส.ส. สุโขทัย ซึ่งจุรินทร์ ลักษณวิศิษฏ์ได้ให้การต้อนรับและแสดงความยินดีกับการเข้าร่วมทำงานกับพรรค พร้อมกับมอบบัตรสมาชิกพรรคและมอบเสื้อแจ็กเก็ตพรรคให้ แต่ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาด้ตัดสินใจลงสมัครรับเลือกตั้งในนามพรรคพลังประชารัฐ แต่ไม่ได้รับเลือกตั้ง
== เครื่องราชอิสริยาภรณ์ ==
== อ้างอิง ==
บุคคลจากอำเภอศรีสัชนาลัย
นักการเมืองไทย
สมาชิกสภาผู้แทนราษฎรจังหวัดสุโขทัย
สมาชิกวุฒิสภาจังหวัดสุโขทัย
พรรคชาติพัฒนา (พ.ศ. 2535)
พรรคสหประชาธิปไตย
พรรคมวลชน
พรรคกิจสังคม
พรรคความหวังใหม่
พรรคไทยรักไทย
พรรคชาติไทย
พรรคมัชฌิมาธิปไตย
พรรคชาติไทยพัฒนา
พรรคเพื่อไทย
พรรคประชาธิปัตย์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
พรรคพลังประชารัฐ
การตายปริกำเนิด

การตายปริกำเนิดหรือภาวะการตายปริชาตะ (perinatal mortality) คือการเสียชีวิตของตัวอ่อนหรือทารกแรกเกิดในช่วงของการคลอด ก่อนการคลอด และหลังการคลอด เป็นข้อมูลสำคัญที่นำไปคำนวณเป็นอัตราภาวะการตายปริกำเนิด (-ปริชาตะ) (perinatal mortality rate) คำนี้มีนิยามหลากหลายขึ้นอยู่กับว่าจะนับรวมถึงการเสียชีวิตก่อนคลอดนานเท่าใดหรือหลังคลอดนานเท่าใด องค์การอนามัยโลกได้ให้คำนิยามของการตายปริกำเนิดเอาไว้ว่าเป็น "จำนวนของทารกตายคลอด และการตายของทารกภายในสัปดาห์แรกหลังคลอด ต่อจำนวน 1,000 การเกิดมีชีพ" แต่ก็มีนิยามอื่นๆ ที่ใช้อยู่เช่นกัน
== การตายของทารกแรกเกิด ==
การตายในช่วงแรกของทารกแรกเกิด (early neonatal mortality) หมายถึงการเสียชีวิตของทารกแรกเกิดที่เกิดออกมามีชีวิตแล้ว แต่เสียชีวิตภายในเจ็ดวันหลังจากเกิด ส่วนการตายในช่วงหลังของทารกแรกเกิด (late neonatal mortality) นับการตายที่เกิดหลังเจ็ดวันแต่ไม่เกิน 28 วัน จำนวนของการตายทั้งสองแบบนี้รวมกันเรียกว่าการตายของทารกแรกเกิด นิยามการตายปริกำเนิดบางนิยามนับเฉพาะการตายของทารกแรกเกิดเท่านั้นโดยไม่นับการตายของตัวอ่อนมารวมด้วย จำนวนของการตายของทารกแรกเกิดเป็นตัวบ่งชี้ถึงคุณภาพของการให้การดูแลทารกแรกเกิดในโรงพยาบาล
== อ้างอิง ==
คำศัพท์แพทย์
สูติศาสตร์
กุมารเวชศาสตร์
ประชากรศาสตร์
มุมมองการแพทย์เกี่ยวกับความตาย
วิทยาทารกแรกเกิด
สม จาตุศรีพิทักษ์

ศาสตราจารย์ สม จาตุศรีพิทักษ์ (เกิด 23 ตุลาคม พ.ศ. 2483 ) สมาชิกวุฒิสภาไทย ชุดที่ 12 อดีตรัฐมนตรีว่าการกระทรวงพาณิชย์  สมาชิกวุฒิสภา อดีตผู้บริหารบริษัทเบอร์ลี่ยุคเกอร์  ธนาคารสยาม (เดิมคือ ธนาคารเอเชียทรัสต์) และกรรมการผู้จัดการธนาคารนครหลวงไทย   เป็นพี่ชายของสมคิด จาตุศรีพิทักษ์ 
สมเป็นชาวไทยเชื้อสายจีน  จบการศึกษาจากโรงเรียนเผยอิง   โรงเรียนวัดบพิตรพิมุข  จบปริญญาตรีสาขาบัญชีจากคณะพาณิชยศาสตร์และการบัญชี มหาวิทยาลัยธรรมศาสตร์ จากนั้นเข้าทำงานที่บริษัทเบอร์ลี่ยุคเกอร์ ต่อมาจึงสอบได้ทุนฟูลไบรท์ไปศึกษาต่อปริญญาโทบริหารธุรกิจ และปริญญาเอกบริหารธุรกิจด้านการเงิน จากสเตตยูนิเวอร์ซิตีออฟนิวยอร์ก สหรัฐอเมริกา  และกลับเข้าทำงานที่บริษัทเดิมจนได้รับตำแหน่ง กรรมการและกรรมการบริหาร ในบริษัทเบอร์ลี่ยุคเกอร์  จากนั้นได้เข้าสู่วงการธนาคารจากการเข้ารับตำแหน่งกรรมการบริหารธนาคารสยาม  และเข้าดำรงตำแหน่งกรรมการผู้จัดการธนาคารนครหลวงไทย เมื่อ พ.ศ. 2530  ได้รับการแต่งตั้งดำรงตำแหน่งรัฐมนตรีว่าการกระทรวงพาณิชย์ เมื่อ พ.ศ. 2540 ในรัฐบาลพลเอกชวลิต ยงใจยุทธ 
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติบุตรชายของเขา นายณัฐพร จาตุศรีพิทักษ์ ยังดำรงตำแหน่งที่ปรึกษารัฐมนตรีว่าการกระทรวงพาณิชย์ อภิรดี ตันตราภรณ์
== เครื่องราชอิสริยาภรณ์ ==
== อ้างอิง ==
สมาชิกวุฒิสภาไทยแบบสรรหา
สมาชิกสภานิติบัญญัติแห่งชาติ
บุคคลที่เกิดในปี พ.ศ. 2483
ชาวไทยเชื้อสายจีน
บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
บุคคลจากโรงเรียนเผยอิง
บุคคลจากมหาวิทยาลัยเทคโนโลยีราชมงคลกรุงเทพ
บุคคลจากคณะบริหารธุรกิจ มหาวิทยาลัยเทคโนโลยีราชมงคลรัตนโกสินทร์
รัฐมนตรีว่าการกระทรวงพาณิชย์ไทย
นักการธนาคารชาวไทย
สมาชิกวุฒิสภาไทยแบบแต่งตั้ง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ข้อห้ามใช้

ข้อห้ามใช้ (contraindication) คือภาวะหรือปัจจัยที่เป็นเหตุผลห้ามไม่ให้ใช้วิธีการรักษาบางอย่าง
หรือห้ามทานร่วมกับยาบางชนิด เนื่องจากอาจจะไปเสริมฤทธิ์ของยาที่บริโภค ซึ่งอาจจะทำให้ประสิทธิผลของยานั้นรุนแรงเกินไป หรืออาจจะไปลดทอนประสิทธิผลของยา ทำให้ยานั้นด้อยประสิทธิภาพในการรักษาหรือระงับอาการของโรคลงได้
คำศัพท์แพทย์
อนันต์ ลิมปคุปตถาวร

นายอนันต์ ลิมปคุปตถาวร (เกิด 6 พฤษภาคม พ.ศ. 2494) อดีตสมาชิกสภาผู้แทนราษฎรจังหวัดชัยภูมิ เขต 4 อดีตนายกองค์การบริหารส่วนจังหวัดชัยภูมิ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
== ประวัติ ==
อนันต์ ลิมปคุปตถาวร เกิดเมื่อวันที่ 6 พฤษภาคม พ.ศ. 2494 เป็นบุตรของนายลิมฮะ และนางโซ้ยม่วย แซ่ลิ้ม สำเร็จการศึกษาจากมหาวิทยาลัยราชภัฏนครราชสีมา สมรสกับนางน้ำทิพย์ ลิมปคุปตถาวร
== งานการเมือง ==
อดีตเป็นสมาชิกสภาจังหวัดชัยภูมิ 3 สมัย, นายกองค์การบริหารส่วนจังหวัดชัยภูมิ (เลือกตั้ง พ.ศ. 2547) จากนั้นในช่วงหลังการเลือกตั้งใหญ่สมาชิกสภาผู้แทนราษฎรในปี พ.ศ. 2550 นายอนันต์ได้ชิงลาออกจากตำแหน่งนายกองค์การบริหารส่วนจังหวัดชัยภูมิ และลงสมัครอีกครั้ง ซึ่งในครั้งนี้นายอนันต์พ่ายให้กับนายสุริยน ภูมิรัตนประพิณ อดีตสมาชิกวุฒิสภาจังหวัดชัยภูมิ (ชุดปี พ.ศ. 2543) 
หลังจากนั้นนายอนันต์จึงขึ้นมาเล่นการเมืองระดับชาติโดยเข้าร่วมงานกับพรรคภูมิใจไทย แต่เนื่องจากพรรคเพื่อไทย เกิดปัญหาผู้สมัครไม่ลงตัวระหว่างนางสาวสุนทรี ชัยวิรัตนะ กับนางสาวปาริชาติ ชาลีเครือ จึงหันมาดึงนายอนันต์ไปลงสมัครในนามพรรคเพื่อไทย และได้รับการเลือกตั้งในที่สุด ด้วยคะแนน 46,026 คะแนน เอาชนะนายพุฒิพงศ์ สงวนวงศ์ชัย พี่ชายนายวุฒิชัย สงวนวงศ์ชัย สมาชิกบ้านเลขที่ 111 จากพรรคประชาธิปัตย์ที่ได้ 33,166 คะแนน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคเพื่อไทย แต่ไม่ได้รับการเลือกตั้ง
=== สมาชิกสภาผู้แทนราษฎร ===
อนันต์ ลิมปคุปตถาวร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายอนันต์ ลิมปคุปตถาวร , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอนันต์ ลิมปคุปตถาวร, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอนันต์ ลิมปคุปตถาวร), ศูนย์ข้อมูลนักการเมือง
นักการเมืองไทย
บุคคลจากจังหวัดชัยภูมิ
ชาวไทยเชื้อสายจีน
พรรคเพื่อไทย
สมาชิกสภาผู้แทนราษฎรจังหวัดชัยภูมิ
นายกองค์การบริหารส่วนจังหวัดชัยภูมิ
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
บุคคลจากมหาวิทยาลัยราชภัฏนครราชสีมา
พรเพ็ญ บุญศิริวัฒนกุล

พรเพ็ญ บุญศิริวัฒนกุล (เกิด 25 ธันวาคม พ.ศ. 2498) สมาชิกสภาผู้แทนราษฎรจังหวัดชัยภูมิ เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
== ประวัติ ==
นางพรเพ็ญ บุญศิริวัฒนกุล เกิดเมื่อวันที่ 25 ธันวาคม พ.ศ. 2498 เป็นบุตรีของ จ.ส.อ.สำราญ และนางเมี้ยน เพ็ชรมณี มีพี่น้อง 2 คน สำเร็จการศึกษาวิทยาศาสตร์บัณฑิต สาขาพยาบาล มหาวิทยาลัยขอนแก่น สมรสกับ นายแพทย์ชัยนันท์ มีบุตร 3 คน มีบุตร 1 คน ธิดา 2 คน
== งานการเมือง ==
อดีตเป็นพยาบาลวิชาชีพโรงพยาบาลภูเขียว พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ แต่ไม่ได้รับเลือก โดยพ่ายแพ้ให้กับนายเจริญ จรรย์โกมล จากพรรคไทยรักไทย ต่อมา พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยภูมิ และได้รับการเลือกตั้ง แต่มีการปฏิวัติเสียก่อน จึงยังไม่ได้ทำหน้าที่ หลังจากนั้นระหว่างปี พ.ศ. 2552 - 2554 นางพรเพ็ญดำรงตำแหน่งรองนายกเทศมนตรีตำบลภูเขียว อำเภอภูเขียว
พ.ศ. 2554 นางพรเพ็ญลงสมัครรับเลือกตั้งเป็นสมาชิกสภาผู้แทนราษฎรจังหวัดชัยภูมิอีกครั้ง ในนามพรรคเพื่อไทย และได้รับการเลือกตั้ง โดยเอาชนะนายเชวงศักดิ์ เร่งไพบูลย์วงษ์ อดีต ส.ส. จากพรรคชาติไทยพัฒนาเมื่อรับราชการการเมือง ได้ดำรงตำแหน่งเป็นรองประธานคณะกรรมาธิการ ศิลปะและวัฒนธรรม คนที่หนึ่งชุดที่๒๔ ตามมติประชุมกรรมธิการครั้งที่๗๔ วันพุธที่๑๓ พฤศจิกายน ๒๕๕๖
=== สมาชิกสภาผู้แทนราษฎร ===
พรเพ็ญ บุญศิริวัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยภูมิ สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นางพรเพ็ญ บุญศิริวัฒนกุล , เว็บไซต์รัฐสภาไทย
บัญชีแสดงรายการทรัพย์สินและหนี้สินของนางพรเพ็ญ บุญศิริวัฒนกุล, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมือง (นางพรเพ็ญ บุญศิริวัฒนกุล), ศูนย์ข้อมูลนักการเมือง
บุคคลจากอำเภอภูเขียว
พยาบาลชาวไทย
นักการเมืองสตรีชาวไทย
สมาชิกสภาผู้แทนราษฎรจังหวัดชัยภูมิ
สมาชิกวุฒิสภาจังหวัดชัยภูมิ
พรรคความหวังใหม่
พรรคเพื่อไทย
บุคคลจากคณะพยาบาลศาสตร์ มหาวิทยาลัยขอนแก่น
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ยุทธจักร เรืองวรบูรณ์

นายยุทธจักร เรืองวรบูรณ์ (เกิด 18 พฤษภาคม พ.ศ. 2519) อดีตสมาชิกสภาผู้แทนราษฎรจังหวัดนครพนม เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
== ประวัติ ==
ยุทธจักร เรืองวรบูรณ์ เกิดเมื่อวันที่ 18 พฤษภาคม พ.ศ. 2519 เป็นบุตรของนายอิทธิพล เรืองวรบูรณ์ อดีต ส.ว.สรรหา และนางบานเย็น เรืองวรบูรณ์ มีพี่น้อง 5 คน หนึ่งในนั้นคือนายยุทธนา เรืองวรบูรณ์ นายกเทศมนตรีตำบลศรีสงคราม อำเภอศรีสงคราม สำเร็จการศึกษาปริญญาตรี สาขานิเทศศาสตร์ มหาวิทยาลัยธุรกิจบัณฑิต สมรสกับนางสาวสิริพร ศิริโพธิกุล
== งานการเมือง ==
อดีตเป็นประธานสภาเทศบาลตำบลศรีสงคราม (พ.ศ. 2547 - 2551) ต่อมา พ.ศ. 2551 ได้รับเลือกเป็นกำนันตำบลศรีสงคราม พ.ศ. 2554 ลงสมัครรับเลือกตั้งสมาชิกสภาผู้แทนราษฎรจังหวัดนครพนมเป็นครั้งแรก สังกัดพรรคเพื่อไทย แข่งกับนายศุภชัย โพธิ์สุ อดีตรัฐมนตรีช่วยว่าการกระทรวงเกษตรและสหกรณ์ และอดีต ส.ส.นครพนม หลายสมัย จากพรรคภูมิใจไทย โดยนายยุทธจักรสามารถเอาชนะได้ด้วยคะแนน 38,868 ต่อ 32,308 คะแนน
เขาลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย โดยครั้งนี้ ฝ่ายศุภชัยกลับมาชนะนายยุทธจักรด้วยคะแนน 48,719	ต่อ 21,049 คะแนน
=== สมาชิกสภาผู้แทนราษฎร ===
ยุทธจักร เรืองวรบูรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครพนม สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายยุทธจักร เรืองวรบูรณ์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายยุทธจักร เรืองวรบูรณ์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายยุทธจักร เรืองวรบูรณ์), ศูนย์ข้อมูลนักการเมือง
นักการเมืองไทย
บุคคลจากอำเภอศรีสงคราม
พรรคเพื่อไทย
สมาชิกสภาผู้แทนราษฎรจังหวัดนครพนม
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
บุคคลจากคณะนิเทศศาสตร์ มหาวิทยาลัยธุรกิจบัณฑิตย์
ชูกัน กุลวงษา

นายชูกัน กุลวงษา (เกิด 15 มกราคม พ.ศ. 2500) สมาชิกสภาผู้แทนราษฎรจังหวัดนครพนม เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัด พรรคเพื่อไทย ในปี พ.ศ. 2561 ย้ายเข้าสังกัดพรรคพลังประชารัฐ ปัจจุบันได้ย้ายเข้าสังกัด พรรคภูมิใจไทย และดำรงตำแหน่ง รองนายกองค์การบริหารส่วนจังหวัดนครพนม และปัจจุบันได้กลับมาเป็นสมาชิกสภาผู้แทนราษฎรจังหวัดนครพนม เขต 4 จาก การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
== ประวัติ ==
ชูกัน กุลวงษา เกิดเมื่อวันที่ 15 มกราคม พ.ศ. 2500 เป็นบุตรของนายเกาะ และนางชาลี กุลวงษา มีพี่น้อง 4 คน สมรสกับนางหัน มีบุตร 3 คน
== งานการเมือง ==
เริ่มเข้าสู่วงการการเมืองจากตำแหน่งผู้ใหญ่บ้าน สมาชิกสภาองค์การบริหารส่วนตำบล ประธานสภาองค์การบริหารส่วนตำบล สมาชิกสภาองค์การบริหารส่วนจังหวัด รองประธานสภาองค์การบริหารส่วนจังหวัด และเลขานุการสภาองค์การบริหารส่วนจังหวัดนครพนม ตามลำดับ
ต่อมา พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรจังหวัดนครพนมเป็นครั้งแรก สังกัดพรรคเพื่อไทย และได้รับการเลือกตั้ง โดยเอาชนะนายอลงกต มณีกาศ อดีต ส.ส. จากพรรคชาติพัฒนาเพื่อแผ่นดิน นายชูกันเป็นที่รู้จักในนาม"นักการเมืองคนยาก"
ใน พ.ศ. 2561 ชูกันได้ย้ายจากพรรคเพื่อไทยมาสังกัด พรรคพลังประชารัฐ เขาลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562แต่ไม่ได้รับเลือกตั้ง
ใน พ.ศ. 2566 ชูกันได้ย้ายจากพลังประชารัฐมาสังกัด พรรคภูมิใจไทย เขาลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และได้เป็นสมาชิกสภาผู้แทนราษฎรจังหวัดนครพนม เขต 4
=== สมาชิกสภาผู้แทนราษฎร ===
ชูกัน กุลวงษา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครพนม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครพนม สังกัดพรรคภูมิใจไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายชูกัน กุลวงษา , เว็บไซต์รัฐสภาไทย
ข้อมูลนักการเมืองไทย (นายชูกัน กุลวงษา), ศูนย์ข้อมูลนักการเมือง
ช
นักการเมืองไทย
สมาชิกสภาผู้แทนราษฎรจังหวัดนครพนม
พรรคเพื่อไทย
พรรคพลังประชารัฐ
พรรคภูมิใจไทย
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
เซเวียร์นายาเซมเลีย

หมู่เกาะเซเวียร์นายาเซมเลีย (link=no|Се́верная Земля́, Severnaya Zemlya) เป็นหมู่เกาะในประเทศรัสเซีย ตั้งอยู่ในมหาสมุทรอาร์กติก ที่จุดพิกัด  ในครัสโนยาสค์ไคร ทางตอนเหนือของประเทศส่วนที่อยู่ในทวีปเอเชีย อยู่ระหว่างทะเลแลปทิฟกับทะเลคารา ทางเหนือของคาบสมุทรไตมีร์
หมู่เกาะนี้ค้นพบเมื่อปี ค.ศ. 1913 บันทึกลงแผนที่ในปี ค.ศ. 1930–32 ทำให้เป็นหมู่เกาะสุดท้ายที่ค้นพบในโลก
== อ้างอิง ==
เกาะในประเทศรัสเซีย
ดินแดนครัสโนยาสค์
กลุ่มเกาะในมหาสมุทรอาร์กติก
โมโรนี

โมโรนี ( موروني, Moroni) เป็นเมืองที่ใหญ่ที่สุดและเป็นเมืองหลวงของสหภาพแห่งคอโมโรส ซึ่งเป็นประเทศหมู่เกาะนอกชายฝั่งตะวันออกเฉียงใต้ของทวีปแอฟริกา ชื่อของเมืองมาจากคำว่า mroni ในภาษาบันตูพื้นเมือง (Ngazidja Comorian) หมายถึง "ที่แม่น้ำ" และอาจสามารถแปลได้ว่า "ในหัวใจของไฟ" ซึ่งหมายถึงเมืองที่อยู่ใกล้กับภูเขาไฟคาร์ทาลา และยังเป็นเมืองหลวงของจังหวัดโมโรนี - แบมเบา บนเกาะกึ่งปกครองตนเองกร็องด์กอมอร์ (Ngazidja Comorian: Ngazidja) เกาะที่ใหญ่ที่สุดในประเทศคอโมโรส เมืองมีประชากรราว 111,329 คน (พ.ศ. 2556)
== สิ่งแวดล้อม ==
=== ภูมิอากาศ ===
== อ้างอิง ==
== แหล่งข้อมูลอื่น ==
เมืองหลวงในทวีปแอฟริกา
เมืองในประเทศคอโมโรส
ทัศนียา รัตนเศรษฐ

นางทัศนียา รัตนเศรษฐ (เกิด 21 กันยายน พ.ศ. 2497) อดีตสมาชิกสภาผู้แทนราษฎรนครราชสีมา เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคมหาชน ปัจจุบันสังกัดพรรคพลังประชารัฐ และเป็นกรรมาธิการในคณะกรรมาธิการกิจการสภาผู้แทนราษฎร
== ประวัติ ==
ทัศนียา รัตนเศรษฐ เกิดเมื่อวันที่ 21 กันยายน พ.ศ. 2497 เป็นบุตรของนายฮ่างเทียง และนางน้อย แซ่ตั้ง มีพี่น้อง 4 คน หนึ่งในนั้นคือนายบวรศักดิ์ ตั้งบริพัตรสกุล นายกเทศมนตรีตำบลสายแก้วหนองหงส์ จังหวัดบุรีรัมย์ สำเร็จการศึกษา พัฒนาบริหารศาสตรมหาบัณฑิต สาขารัฐประศาสนศาสตร์ สถาบันบัณฑิตพัฒนบริหารศาสตร์
ทัศนียา สมรสกับนายวิรัช รัตนเศรษฐ อดีตรัฐมนตรีช่วยว่าการกระทรวงเกษตรและสหกรณ์ แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
นายอธิรัฐ รัตนเศรษฐ ส.ส. นครราชสีมา พรรคพลังประชารัฐ
นายทวิรัฐ รัตนเศรษฐ ส.ส. นครราชสีมา พรรคพลังประชารัฐ
นายตติรัฐ รัตนเศรษฐ
== งานการเมือง ==
ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคมหาชน และได้รับการเลือกตั้ง โดยเอาชนะนางพิชญ์สินี มุ่งฝากกลาง จากพรรคไทยรักไทยไป 310 คะแนน ส่งผลให้เป็น ส.ส. 1 ใน 2 คนของพรรคมหาชน และเป็น ส.ส.นครราชสีมาเพียงหนึ่งเดียวที่ไม่ได้สังกัดพรรคไทยรักไทย
ต่อมา พ.ศ. 2550 นางทัศนียาย้ายไปสังกัดพรรครวมใจไทยชาติพัฒนา และได้รับเลือกตั้งมาเป็นอับดับที่หนึ่งของเขต (มี ส.ส. ได้ 3 คน) ปี พ.ศ. 2554 ย้ายไปสังกัดพรรคเพื่อไทย และได้รับการเลือกตั้งเป็นครั้งที่ 3
=== สมาชิกสภาผู้แทนราษฎร ===
ทัศนียา รัตนเศรษฐ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคมหาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัดพรรครวมใจไทยชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคพลังประชารัฐ
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นางทัศนียา รัตนเศรษฐ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนางทัศนียา รัตนเศรษฐ, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางทัศนียา รัตนเศรษฐ) , ศูนย์ข้อมูลนักการเมืองไทย
บุคคลจากจังหวัดนครราชสีมา
สกุลรัตนเศรษฐ
นักการเมืองสตรีชาวไทย
คู่สมรสของนักการเมืองไทย
สมาชิกสภาผู้แทนราษฎรจังหวัดนครราชสีมา
พรรคมหาชน
พรรคชาติพัฒนา (พ.ศ. 2550)
พรรคเพื่อไทย
พรรคพลังประชารัฐ
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
โกศล ปัทมะ

นายโกศล ปัทมะ (เกิด 29 มกราคม พ.ศ. 2510) สมาชิกสภาผู้แทนราษฎรจังหวัดนครราชสีมา เขต 6 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย ปัจจุบันเป็นสมาชิกสภาผู้แทนราษฎรไทย ชุดที่ 26
== ประวัติ ==
โกศล ปัทมะ เกิดเมื่อวันที่ 29 มกราคม พ.ศ. 2510 ที่จังหวัดนครราชสีมา เป็นบุตรของนายบุศย์ และนางปัดทุม ปัทมะ เป็นน้องชายของนายนพดล ปัทมะ อดีตรัฐมนตรีว่าการกระทรวงการต่างประเทศ จบการศึกษามัธยมศึกษาตอนปลาย จากโรงเรียนอำนวยศิลป์ พระนคร ปริญญาตรีและปริญญาโท คณะรัฐศาสตร์ มหาวิทยาลัยรามคำแหง
== งานการเมือง ==
พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมาเป็นครั้งแรก สังกัดพรรคเพื่อไทย
เคยดำรงตำแหน่ง รองประธานกรรมาธิการสามัญประจำสภา ในคณะกรรมาธิการการอุตสาหกรรม
=== สมาชิกสภาผู้แทนราษฎร ===
โกศล ปัทมะ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา เขต5 สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา เขต5 สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครราชสีมา เขต6 สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายโกศล ปัทมะ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายโกศล ปัทมะ, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายโกศล ปัทมะ), ศูนย์ข้อมูลนักการเมือง
นักการเมืองไทย
บุคคลจากจังหวัดนครราชสีมา
พรรคเพื่อไทย
สมาชิกสภาผู้แทนราษฎรจังหวัดนครราชสีมา
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.